cyanic-selkie/wikianc huggingface dataset:
อแมนด้า ออบดัม
ประวัติ
อแมนด้าเกิดเมื่อวันที่ 17 มิถุนายน พ.ศ. 2536 ที่จังหวัดภูเก็ต บิดาเป็นชาวแคนาดาเชื้อสายดัตช์ และมารดาเป็นชาวไทยเชื้อสายจีน อแมนด้าจบการศึกษาชั้นมัธยมศึกษาตอนต้นจากโรงเรียนสตรีภูเก็ต (ภาคภาษาอังกฤษ) และเข้าศึกษาที่โรงเรียนนานาชาติบริติช ภูเก็ต จนจบเกรด 12 หลังจากนั้นเธอได้เข้าศึกษาต่อในด้านเศรษฐศาสตร์และการบริหารธุรกิจและการจัดการ ที่มหาวิทยาลัยโทรอนโต ประเทศแคนาดา จนสำเร็จการศึกษาในระดับปริญาตรี เกียรตินิยมอันดับ 1 ในปี พ.ศ. 2558
มิสยูนิเวิร์สไทยแลนด์ 2563
อแมนด้าได้เข้าร่วมประกวดมิสยูนิเวิร์สไทยแลนด์ ปี 2020 ในรอบ 50 คนสุดท้าย เธอได้ Golden Tiara 16 โหวตจาก กรรมการ 17 ท่าน ต่อมาในรอบ 20 คนสุดท้าย เธอได้ Speech Wild Card เพื่อผ่านเข้ารอบอัตโนมัติ และเธอได้รับรางวัลชนะเลิศการประกวด มิสยูนิเวิร์สไทยแลนด์ 2020 พร้อมได้รับรางวัลพิเศษมิสปริศนา
ไฮโดรมอร์โฟน
ไฮโดรมอร์โฟน (Hydromorphone) เป็นยาที่ใช้รักษาอาการปวดระดับปานกลางถึงขั้นรุนแรง ไฮโดรมอร์โฟนมีชื่อทางการค้าว่า Dilaudid® และ Palladone® มันจัดอยู่ในกลุ่มของยาตัวทำการโอปิออยด์ โดยทั่วไปมักใช้ในคนไข้หลังผ่าตัด หรือผู้ที่ได้รับบาดเจ็บสาหัส ช่องทางการให้ยาคือ ฉีดเข้าเส้น ฉีดเข้ากล้ามเนื้อ  เหน็บทางทวารหนัก หรือรับประทาน
ก้องนภา วัชรวิทย์
อนึ่ง เขายังเคยทำหน้าที่เป็นนักกีฬามวยสากลสมัครเล่นทีมชาติไทย โดยได้รับรางวัลเหรียญเงิน จากการแข่งขันกีฬามวยสากลสมัครเล่นในซีเกมส์ ที่ประเทศฟิลิปปินส์
ฉายา
ก้องนภาเป็นนักมวยไทยเจ้าของฉายา "ดิ เอ็กโซเซ่" ซึ่งมาจากชื่อเอ็กโซเซต์ เนื่องด้วยมีพลังแข้งซ้ายที่หนักหน่วงรุนแรง และรูปแบบการชกที่รวดเร็ว โดยได้รับการตั้งฉายาจากพิศณุ นิลกลัด
อซูม่าห์ เนลสัน
ต่อมาเนลสันได้พบกับไลฮ่าอีกครั้ง คราวนี้เนลสันเป็นฝ่ายแชมป์โลกเมื่อแพ้คะแนน 12 ยก ต่อมาในปี ค.ศ. 1995 ไลฮ่าได้เสียแชมป์โลกให้กับ กาบริเอล รูเอลัส อดีตคู่ปรับเก่าของเนลสันที่เนลสันเคยเอาชนะมาได้  เนลสันขึ้นชิงแชมป์โลกกับรูเอลาส  คราวนี้เนลสันก็เป็นฝ่ายย้ำแค้นเอาชนะน็อกยก 5 รูเอลัสไปได้  ได้เป็นแชมป์โลกอีกครั้ง เมื่อวันที่ 1 ธันวาคม ค.ศ. 1996 จากนั้นเนลสันก็ป้องกันตำแหน่งแชมป์โลกเอาชนะน็อกยก 6 เจสซี เจมส์ ไลฮา  อดีตคู่ปรับเก่าที่เคยเอาชนะเนลสันไปได้
สเปซเอ็กซ์สตาร์ชิป
จรวดขั้นที่สอง — ซึ่งเรียกอีกอย่างว่า "สตาร์ชิป" — ได้รับการออกแบบให้เป็นดู้เก็บสินค้าระยะยาวและเป็นยานอวกาศบรรทุกผู้โดยสารในที่สุด มันถูกนำมาใช้ในตอนแรกโดยไม่มีขั้นตอนบูสเตอร์ใด ๆ เลย ซึ่งเป็นส่วนหนึ่งของโครงการพัฒนาที่ครอบคลุมเพื่อพิสูจน์การปล่อยตัวและการลงจอดและทำซ้ำในรายละเอียดการออกแบบที่หลากหลาย โดยเฉพาะอย่างยิ่งในส่วนที่เกี่ยวกับการกลับเข้าสู่ชั้นบรรยากาศของยาน ในขณะที่ยานอวกาศกำลังได้รับการทดสอบด้วยตัวมันเองที่ระดับความสูงต่ำกว่าฐานในช่วงปี พ.ศ. 2562-2563 แต่ต่อมาจะถูกนำไปใช้ในการปล่อยสู่วงโคจรโดยมีจรวดขั้นบูสเตอร์เพิ่มเติมคือ ซูเปอร์เฮฟวี ซึ่งยานจะทำหน้าที่เป็นทั้งขั้นที่สองในระบบปล่อยยานอวกาศสู่วงโคจรแแบบสองขั้นตอนและทำหน้าที่เป็นยานโคจรระยะยาวในอวกาศ
อีบราอีมา โกนาเต
ลิเวอร์พูล
เมื่อวันที่ 28 พฤษภาคม 2021 ลิเวอร์พูลประกาศว่าพวกเขาได้บรรลุข้อตกลงกับแอร์เบ ไลพ์ซิซเพื่อซื้อโกนาเต โดยมีผลในวันที่ 1 กรกฎาคม ซึ่งอยู่ระหว่างการขอใบอนุญาตทำงาน ซึ่งสโมสรได้ตกลงเงื่อนไขส่วนตัวกับผู้เล่นแล้วเมื่อเดือนเมษายน 2021 และจ่ายค่าฉีกสัญญาของเขาที่ประมาณ 36 ล้านปอนด์เมื่อเดือนพฤษภาคม 2021
ดีนาร์อิรัก
พัฒนาการหลัง ค.ศ. 1990
หลังจากสงครามอ่าวในปี ค.ศ. 1990 เนื่องจากถูกคว่าบาตรโดยสหประชาชาติ แม่พิมพ์เดิมที่สวิสจึงไม่สามารถใช้ได้ ดังนั้นจึงมีการพิมพ์ธนบัตรรุ่นใหม่ที่คุณภาพต่ำลงมาใช้แทน และธนบัตรรุ่นเดิมถูกเรียกว่า "ดีนาร์สวิส" ส่วนธนบัตรรุ่นใหม่ถูกเรียกว่า "ดีนาร์ซัดดัม"
นิวรณ์
อาหารของอุทธัจจกุกกุจจะ
สิ่งที่เป็นอาหารให้อุทธัจจกุกกุจจะที่ยังไม่เกิด เกิดขึ้น หรืออุทธัจจกุกกุจจะที่เกิดแล้วให้เจริญไพบูลย์ยิ่งขึ้น ได้แก่ การมีอยู่หรือ การกระทำในใจโดยไม่แยบคาย ในความไม่สงบใจ เปรียบเสมือนกองไฟที่คุกร่น แม้ไม่เห็นเปลวไฟแล้ว เหลือแต่ถ่านดำๆ ก็ยังมีความร้อนออกมาอยู่ ให้คนที่นั่งผิงไฟรู้สึกร้อนได้
ลูกัส เปเรซ
เปเรซเคยเล่นให้กับหลายสโมสรมาก่อน ทั้งอาลาเบส, อัตเลติโกเดมาดริด และราโยบาเยกาโน แต่ไม่ประสบความสำเร็จ จนกระทั่งอายุ 23 ปี ได้ย้ายไปคาร์ปาตีลวิว ในยูเครน รวมถึงดีนาโมคียิว แต่ก็ยังคงไม่ประสบความสำเร็จ จนได้ย้ายไปยังปาโอกซาโลนิกาในกรีซ ซึ่งที่นี่เปเรซมีการเล่นที่ดีในระดับหนึ่ง จึงได้ย้ายกลับมายังสเปนกับเดปอร์ติโบเดลาโกรุญญา ในค.ศ. 2014 แบบยืมตัว ซึ่งเปเรซเล่นได้อย่างดี ในฤดูกาลถัดมา จึงได้ย้ายมาสู่เดปอร์ติโบเดลาโกรุญญาอย่างเต็มตัว และมีส่วนร่วมกับสโมสรอย่างมาก โดยยิงไปถึง 17 ประตูในทุกรายการ และยังทำสถิติเป็นผู้เล่นที่ยิง ประตู 7 นัดติดต่อกันในลาลิกาได้เป็นคนแรกในประวัติศาสตร์สโมสรอีกด้วย โดยสโมสรที่ยิงได้ล้วนแต่เป็นสโมสรระดับใหญ่ เช่น บาร์เซโลนา, เซบิยา, อัตเลติโกเดมาดริด จนได้รับฉายาว่า "วาร์ดีแห่งสเปน" แต่ทว่าในระดับทีมชาติ เปเรซยังมิเคยติดทีมชาติแต่อย่างใด
เปเรซทำแฮตทริกให้อาร์เซนอลได้ในการลงเล่นเป็นนัดที่ 7 ให้กับสโมสร ในยูฟ่าแชมเปียนส์ลีก ฤดูกาล 2016–17 รอบแบ่งกลุ่มนัดสุดท้าย ที่บุกไปเยือนบาเซิล ที่สนามเซนต์ยาคอป-พาร์ก ในนาทีที่ 8, 16 และ 47 ผลการแข่งขันอาร์เซนอลชนะไป 1–4 และทำให้อาร์เซนอลเข้ารอบต่อไปด้วยการมีคะแนนเป็นที่หนึ่งของกลุ่ม เป็นครั้งแรกในรอบ 6 ปี และถือเป็นแฮตริกครั้งที่สองของสโมสรติดต่อกัน หลังจากก่อนหน้านั้นในพรีเมียร์ลีกนัดที่ 14 ที่อาร์เซนอลบุกไปเยือนเวสต์แฮมยูไนเต็ด ที่สนามลอนดอนสเตเดียม อาเลกซิส ซานเชซก็ทำแฮตทริกได้ และยิงลูกแรกได้ในพรีเมียร์ลีก ในนัดที่ 20 ในต้นปี ค.ศ. 2017 ที่อาร์เซนอลบุกไปเยือนบอร์นมัท ที่สนามดีนคอร์ต ด้วยการยิงลูกที่ 2 ในนาทีที่ 75 ผลการแข่งขันเสมอกันไป 3–3 ชนิดที่บอร์นมัทนำไปก่อนถึง 3–0 โดยเปเรซเป็นตัวสำรองถูกส่งลงแทนที่ อเล็กซ์ อิโวบี ในนาทีที่ 63
แต่หลังจากเปิดฤดูกาล 2017–18 ได้ไม่นาน ผ่านการแข่งขันไป 3 นัด เปเรซได้ย้ายกลับไปยังเดปอร์ติโบเดลาโกรุญญาอีกครั้งด้วยสัญญายืมตัว เนื่องจากไม่มีตำแหน่งตัวจริงในฤดูกาลที่ผ่านมา
อำเภอบางน้ำเปรี้ยว
ที่ตั้งและอาณาเขต
อำเภอบางน้ำเปรี้ยวมีอาณาเขตติดต่อกับท้องที่การปกครองข้างเคียงดังต่อไปนี้
พลลาเลศวร ปาลี
มูรติ
มูรติของพระคเณศนั้นประทับบนอาสน์หิน ตั้งโดยหันหน้าไปทางทิศตะวันออก ด้านหลังที่ประทับเป็นฉากเงินแสดงภาพของพระสิทธิและพระฤทธิทรงโบกพัด นอกจากนี้พระเนตรและพระนาภีขององค์มูรตินั้นได้ฝังเพชรไว้ด้านใน
ประภัตร โพธสุธน
สภาผู้แทนราษฎร
ประภัตร โพธสุธน ได้รับเลือกตั้งเป็นสมาชิกสภาผู้แทนราษฎรจังหวัดสุพรรณบุรีครั้งแรก ในปี 2518 สังกัดพรรคชาติไทย และได้รับเลือกตั้งเป็น ส.ส.สุพรรณบุรีต่อเนื่อง 11 สมัย ตั้งแต่ปี 2518, 2519, 2522, 2526, 2529,2531,2535/1,2535/2,2538,2539,2544 จนกระทั่งในปี 2548 จึงย้ายไปลงสมัคร ส.ส.แบบบัญชีรายชื่อ และได้รับเลือกตั้งเป็น ส.ส.สมัยที่ 12 รวมถึงในปี 2550 ลงสมัคร ส.ส.แบบสัดส่วน และได้รับเลือกตั้งเป็น ส.ส.สมัยที่ 13 แต่ในปี พ.ศ. 2551 เขาถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551
เลสลี นีลเซน
ถึงแม้ว่าเขาจะรับบทบาทการแสดงที่หลากหลายทั้งในโทรทัศน์และภาพยนตร์ แต่จากบทหมอหน้าตายในเรื่อง Airplane! (1980) ถือเป็นจุดพลิกผันของอาชีพเขา นีลเซนรับบทบาทในแสดงหลายภาคของ  The Naked Gun สร้างมาจากซีรีส์ทางโทรทัศน์เรื่อง  Police Squad! ที่เขาร่วมแสดงด้วย ใน 2 ทศวรรษหลัง เขาแสดงในหนังล้อเลียนหลายเรื่อง หลายเรื่องได้รับเสียงวิจารณ์ด้านลบ แต่อันดับบนตารางบ็อกซ์ออฟฟิสทำได้ดี เขายังมีชื่ออยู่ในแคนาดาวอล์กออฟเฟมและฮอลลีวูดวอล์กออฟเฟม
กาย ฟอกส์
วินเทอร์แนะนำฟอกส์ให้รู้จักรอเบิร์ต เคตส์บี (Robert Catesby) ผู้วางแผนลอบปลงพระชนม์พระเจ้าเจมส์ที่ 1 และฟื้นฟูพระมหากษัตริย์คาทอลิกสู่ราชบัลลังก์ กลุ่มผู้วางแผนเช่าห้องใต้ดินใต้สภาขุนนาง และฟอกส์ได้รับมอบหมายให้รับผิดชอบระเบิดดินปืนที่พวกเขาเก็บสะสมไว้ที่นั่น ทางการค้นพระราชวังเวสต์มินสเตอร์ในช่วงเช้ามืดวันที่ 5 พฤศจิกายนหลังได้รับการแจ้งเตือนจากจดหมายนิรนาม และพบฟอกส์กำลังเฝ้าระเบิดอยู่ เขาถูกสอบสวนและทรมานอยู่สองสามวันจนยอมเปิดเผยข้อมูลในที่สุด ก่อนการประหารชีวิตในวันที่ 31 มกราคม ฟอกส์กระโดดจากตะแลงแกงที่เขากำลังจะถูกแขวนคอ และคอหัก จึงไม่ได้รับความทรมานจากการถูกตัดและคว้านอวัยวะที่ตามมา
แผนดินปืน
ห้าผู้คบคิดหลักประชุมกันครั้งแรกในวันอาทิตย์ที่ 20 พฤษภาคม ค.ศ. 1604 ที่โรงเตี๊ยมชื่อ ดั๊กแอนด์เดรก ในเขตสแตรนด์ (Strand district) ที่ทันสมัยของกรุงลอนดอน เคตส์บีได้เสนอในการประชุมกับทอมัส วินเทอร์ และจอห์น ไรต์ ก่อนหน้านี้แล้วว่าจะปลงพระชนม์พระมหากษัตริย์และรัฐบาลของพระองค์โดยระเบิด "ทำเนียบรัฐสภาด้วยดินปืน" วินเทอร์ซึ่งตอนแรกคัดค้านแผนนี้ถูกเคตส์บีเกลี้ยกล่อมให้เดินทางไปยุโรปแผ่นดินใหญ่เพื่อแสวงความช่วยเหลือ วินเทอร์เข้าพบกับผู้บัญชาการกองทัพแห่งกัสติยา (สเปน), ฮิว โอเวน (Hugh Owen) สายลับชาวเวลส์ที่ถูกเนรเทศ และเซอร์วิลเลียม สแตนลีย์ ซึ่งบอกว่าเคตส์บีจะไม่ได้รับความช่วยเหลือจากสเปน อย่างไรก็ตาม โอเวนได้แนะนำวินเทอร์ให้รู้จักฟอกส์ซึ่งในขณะนั้นอยู่นอกประเทศอังกฤษมาหลายปี ฉะนั้นจึงแทบไม่เป็นที่รู้จักในประเทศ วินเทอร์และฟอกส์มีอายุรุ่นราวคราวเดียวกัน ทั้งคู่เป็นนักรบและมีประสบการณ์ตรงจากการที่ชาวสเปนไม่เต็มใจช่วยเหลือ วินเทอร์บอกฟอกส์ถึงแผน "ทำการบางอย่างในอังกฤษหากสันติภาพกับสเปนไม่เอื้อต่อพวกเรา" (doe some whatt in Ingland if the pece with Spaine healped us nott) และฉะนั้น ในเดือนเมษายน ค.ศ. 1604 ทั้งสองจึงกลับประเทศอังกฤษ ข่าวของวินเทอร์ไม่ทำให้เคตส์บีประหลาดใจ เพราะแม้มีเสียงทางบวกจากทางการสเปน แต่เขาก็กลัวอยู่ว่า "การกระทำนั้นจะไม่ตรงคำตอบ" (the deeds would nott answere)
ทอมัส เพอร์ซี (Thomas Percy) ผู้คบคิดคนหนึ่ง ได้รับการเลื่อนตำแหน่งในเดือนมิถุนายน ค.ศ. 1604 ทำให้สามารถเข้าถึงบ้านหลังหนึ่งในกรุงลอนดอนซึ่งเป็นของจอห์น วินเนียร์ด (John Whynniard) ผู้ดูแลเสื้อผ้าของพระมหากษัตริย์ ฟอกส์รับตำแหน่งรักษาการ และเริ่มใช้นามแฝงว่าจอห์น จอห์นสัน คนรับใช้ของเพอร์ซี บันทึกการฟ้องคดีอาญาร่วมสมัย (มาจากคำสารภาพของทอมัส วินเทอร์) อ้างว่า กลุ่มผู้คบคิดพยายามขุดอุโมงค์จากใต้บ้านวินเนียร์ดไปยังรัฐสภา แต่รัฐบาลอาจสร้างเรื่องนี้ขึ้นมาเอง เพราะการฟ้องคดีอาญานี้ไม่มีหลักฐานว่ามีอุโมงค์ดังกล่าวอยู่ และไม่พบร่องรอยอุโมงค์ที่ว่า ตัวฟอกส์เองไม่ยอมรับว่ามีแผนการดังกล่าวกระทั่งการสอบสวนครั้งที่ห้า แต่ถึงกระนั้นเขาก็ไม่สามารถระบุได้ว่าอุโมงค์อยู่ตรงจุดไหน อย่างไรก็ตาม หากเรื่องนี้เป็นความจริง เมื่อถึงเดือนธันวาคม ค.ศ. 1604 ผู้คบคิดก็กำลังง่วนขุดอุโมงค์จากบ้านเช่าไปยังสภาขุนนาง พวกเขาหยุดเมื่อได้ยินเสียงจากข้างบนระหว่างการขุดอุโมงค์ ฟอกส์ถูกส่งไปสืบและกลับมาพร้อมข่าวว่า ไม่ไกลนักภรรยาม่ายของผู้เช่ากำลังเก็บกวาดห้องใต้ดินซึ่งอยู่ใต้สภาขุนนางพอดี
เฮราคลีโอโพลิส
ช่วงต่อที่สาม (1069–747 ปีก่อนคริสตกาล)
เมื่อช่วงเวลาที่สาม (1069-747 ปีก่อนคริสต์ศักราช) เมืองเฮราคลีโอโพลิสมีการบูรณะและก่อสร้างใหม่ของวัดและสุสานฝังศพที่มีอยู่ในเมืองและก็กลายเป็นศูนย์กลางทางศาสนาและการเมืองที่สำคัญอีกครั้ง
ยุคราชวงศ์ปโตเลมี (322–30 ปีก่อนคริสตกาล)
ในยุคยุคราชวงศ์ปโตเลมี (332-30 ปีก่อนคริสต์ศักราช) เมืองเฮราคลีโอโพลิสยังคงเป็นศูนย์กลางทางศาสนาและวัฒนธรรมที่สำคัญของอียิปต์โบราณ ผู้ปกครองชาวกรีกในยุคนี้ในความพยายามที่จะค้นหาการเชื่อมต่อและการเปรียบเทียบระหว่างเทพเจ้าของกรีกกับเทพเฮริเซฟ กับเปรียทเทียบกับเทพเฮอร์คิวลิส ซึ่งเป็นที่มาของชื่อของเมืองนี้
ไซอิ๋ว 2 ตอน ศึกราชาวานรพิชิตมาร
การคัดเลือกตัวนักแสดง
ในภาพยนตร์ภาคนี้ กัว ฟู่เฉิง ผู้ที่รับบทเป็นปีศาจวัว ในภาคแรก ได้มารับบทเป็นซุนหงอคงในภาคนี้ แทนตัวดอนนี่ เยน ซึ่งทีมงานต้องใช้เวลาแต่งหน้าเขานานถึง 7 ชั่วโมง และเขาก็เป็นนักแสดงที่ได้ชื่อว่า "เป็นซุนหงอคงที่หล่อที่สุด"
สตรองเกอร์ (วอตดาสซึนต์คิลยู)
มิวสิกวิดีโอกำกับโดยเชน เดรก ซึ่งนำเสนอด้วยคนจำนวนมากก่อแฟลชม็อบและเต้นร่วมกัน รวมกับวิดีโอที่ให้ผู้คนส่งวิดีโอตนกำลังเต้นรำมาใส่ในเพลงด้วย มิวสิกวิดีโอได้รับการตอบรับอย่างดี โดยนักวิจารณ์กล่าวว่ามันทำให้ผู้ที่ชมรู้สึกร่าเริงเบิกบาน มิวสิกวิดีโอยังได้เข้าชิงรางวัล มัชมิวสิกวิดีโออวอร์ด คลาร์กสันแสดงเพลง "สตรองเกอร์" ในงานประกาศรางวัลและรายการโทรทัศน์ทั่วโลก โดยแสดงครั้งแรกในซีซันแรกของรายการ ดิเอ็กซ์แฟกเตอร์ของสหรัฐอเมริกา และแสดงในรายการแซตเทอร์เดย์ไนต์ไลฟ์ ในงานประกาศรางวัลมัชมิวสิกอวอร์ด 2012 และอเมริกันมิวสิกอวอร์ด ปี 2012 คลาร์กสันยังนำเพลงนี้ไปเล่นในทัวร์คอนเสิร์ต สตรองเกอร์ทัวร์ และในชุดอังกอร์ของทัวร์คอนเสิร์ต ซัมเมอร์ทัวร์ 2012 ร่วมกับวงเดอะเฟรย์ด้วย
จักรพรรดิโจเม
จักรพรรดิโจะเมะ (舒明天皇 (Jomei-tennō)) จักรพรรดิองค์ที่ 34 แห่ง ราชวงศ์ญี่ปุ่น ตามที่ได้จัดเรียงไว้ใน รายพระนามจักรพรรดิญี่ปุ่น
เหตุการณ์ในพระชนมชีพของจักรพรรดิโจะเม
เนื่องจากจักรพรรดินีซุอิโกะผู้เป็นพระปิตุจฉา (อา) ไร้รัชทายาททำให้ก่อนที่พระนางจะสวรรคตได้เรียกเจ้าชายทะมุระและเจ้าชายยะมะชิโระพระโอรสใน เจ้าชายโชโตะกุ เข้าเฝ้าที่เตียงพระบรรทมและได้แต่งตั้งเจ้าชายทะมุระขึ้นสืบราชบัลลังก์ต่อมาหลังจากนั้นราชสำนักได้แตกเป็นสองฝ่ายคือฝ่ายที่สนับสนุนเจ้าชายทะมุระและฝ่ายที่สนับสนุนเจ้าชายยะมะชิโระซึ่ง โซะงะ โนะ เอะมิชิ ขุนนางใหญ่ในราชสำนักได้อาศัยพระกระแสรับสั่งสุดท้ายของจักรพรรดินีซุอิโกะสถาปนาเจ้าชายทะมุระขึ้นเป็นจักรพรรดิองค์ใหม่ส่วนเจ้าชายยะมะชิโระถูกปลงพระชนม์
การแตกเป็นเสี่ยง (ฟิสิกส์)
การแตกเป็นเสี่ยงของนิวเคลียสจะเกิดขึ้นตามธรรมชาติใน ชั้นบรรยากาศของโลก เนื่องจากการกระทบของ รังสีคอสมิก และยังเกิดขึ้นบนผิวของวัตถุในอวกาศอีกด้วยเช่น อุกกาบาต และ ดวงจันทร์ หลักฐานของการแตกเป็นเสี่ยงจากรังสีคอสมิก (หรือเรียกว่า "การทำลาย" (spoliation)) เป็นหลักฐานที่แสดงว่าวัสดุที่พูดถึงได้ถูกเปิดรับบนพื้นผิวของวัตถุที่มันเป็นส่วนหนึ่ง และให้วิธีการวัดความยาวของระยะเวลาของการเปิดรับที่ องค์ประกอบของต้วรังสีคอสมิกเองยังแสดงให้เห็นว่าพวกมันได้รับความเดือดร้อนจากการแตกเป็นเสี่ยงก่อนที่จะตกถึงพื้นโลก เพราะสัดส่วนขององค์ประกอบแสงเช่น Li, B และ Be ในตัวพวกมันจะมีปริมาณสูงเกินกว่าค่าเฉลี่ยของความสมบูรณ์ในจักรวาล; องค์ประกอบเหล่านี้ในรังสีคอสมิกเห็นได้ชัดว่าเกิดจากก่อตัวขึ้นจากการแตกเป็นเสี่ยงของออกซิเจน, ไนโตรเจน, คาร์บอนและบางทีก็ซิลิกอน ในแหล่งที่มาของรังสีคอสมิกหรือในระหว่างการเดินทางที่แสนไกลของพวกมันจนถึงที่นี่ สารที่เกิดขึ้นจากการแตกเป็นเสี่ยงขององค์ประกอบพื้นราบภายใต้การโจมตี จากรังสีคอสมิก เช่น ไอโซโทป ของ อะลูมิเนียม, เบริลเลียม, คลอรีน, ไอโอดีน, และ นีออน สารเหล่านี้ได้มีการตรวจพบบนโลก
ยูฟ่าแชมเปียนส์ลีก นัดชิงชนะเลิศ 2020
รายละเอียด
ทีม "เจ้าบ้าน" (สำหรับวัตถุประสงค์ในการจัดการ) จะได้รับการกำหนดขึ้นโดยการจับสลากเพิ่มเติมเกิดขึ้นในวันที่ 10 กรกฎาคม พ.ศ. 2563 (หลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ) ที่สำนักงานใหญ่ยูฟ่าในเมืองนียง ประเทศสวิตเซอร์แลนด์
Comic LO
Comic LO หรือ คอมมิกส์ แอล โอ เป็น นิตยสาร การ์ตูนอีโรติกเฮ็นไตของประเทศญี่ปุ่น ที่มีเนื้อหาเกี่ยวกับ โลลิคอน หรือ ผู้หญิงที่ดูเป็นวัยรุ่น พิมพ์โดย บริษัท อาคาเนะ ตั้งแต่ ตุลาคม พ.ศ.2545 แต่พิมพ์อย่างจริงจังเมื่อเดือน พฤษภาคมพ.ศ.2547 ปัจจุบันยังตีพิมพ์อยู่ เป็นนิตยสารรายเดือน ซึ่งคำว่า "LO" นั้นมาจาก โลลิคอน นั่นเอง
ขบวนการอันยิ่งใหญ่ โกกุลไฟว์
รายชื่อตอนและปีศาจเดธดาร์คที่ปรากฏ
1.การจู่โจมของนักวิทยาศาสตร์ความมืด(暗黒科学の来襲):ไคโมซุ/ฟันกอนกุ
3.เดธสเฟียร์ โจมตี(デストピアを撃て):ทาโคโมซุ/กอลิล่ากอนกุ
9.หมู่บ้านเห็ดนรก(地獄のキノコ村):บาคุโมซุ
16.เรด! ตกอยู่ในอันตราย(レッド！危機一髪):ฮิโทเดโมซุ
18.วันที่ผู้ใหญ่หายไป(大人が消える日):ซารุโมซุ
25.สวรรค์ มาร และไดโนเสาร์ (恐竜は悪魔の使者):เทอร์ราโนโมซุ
28.การขึ้นชีพของเหล่าวิญญาณโมซุ(甦った亡霊モズー):ซาเมะโมซุ
34.ออกมา! ปฏักสีทองไม้ตายเด็ด(出た！黄金必殺技):วานิโมซุ
36.สาร์นท้าดวล! 0.3 วินาที!(決闘！0・3秒！):ยามะอาราชิโมซุ
สำนักผู้ตรวจการไรช์เพื่อความเป็นเอกภาพแห่งชนชาติเยอรมัน
ในวันที่ 7 ตุลาคม 1939 ฮิตเลอร์ลงนามใน "คำสั่งฟือเรอร์และนายกรัฐมนตรีไรช์ว่าด้วยความเป็นเอกภาพแห่งชนชาติเยอรมัน" (Erlaß des Führers und Reichskanzlers zur Festigung deutschen Volkstums) โดยมอบหมายให้ฮิมเลอร์เป็นผู้รักษาการคำสั่งนี้ มีวัตถุประสงค์คือ:
วัดพระพุทธบาทตากผ้า
จดหมายเหตุสำคัญ
วันที่ 2 มกราคม พ.ศ. 2505 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วยสมเด็จพระนางเจ้ารำไพพรรณี พระบรมราชินี ทรงนำเสด็จพระราชอาคันตุกะ พระเจ้ากรุงเดนมาร์ก และพระราชินี เสด็จมานมัสการพระพุทธบาทตากผ้า และเสด็จเยี่ยมประชาชนที่มารอเฝ้าชมพระบารมีอยู่รอบ ๆ บริเวณวิหารพระพุทธบาท โดยเสด็จออกจากประตูทิศใต้ ดำเนินไปถึงศาลาการเปรียญตะวันตก เสด็จเข้าไปพักผ่อนพระราชอิริยาบถและทรงเสวยพระกระยาหารกลางวัน ณ ที่นั้น พร้อมกับได้ทรงลงพระปรมาภิไธย ซึ่งทางวัดได้จัดทูลเกล้าถวาย แล้วเสด็จฯ กลับพระตำหนักภูพิงค์ราชนิเวศน์
รถไฟ
รถไฟ เป็นกลุ่มของยานพาหนะที่เคลื่อนที่ไปตามรางเพื่อการขนส่งสินค้าหรือผู้โดยสาร รถไฟมักจะถูกขับเคลื่อนด้วยหัวรถจักร แต่ก็มีรถไฟหลายชนิดที่สามารถขับเคลื่อนได้ด้วยตนเอง ผู้โดยสารหรือสินค้าจะถูกขนส่งโดยใช้ตู้โดยสาร รถไฟแต่ละชนิดถูกออกแบบมาให้ใช้กับขนาดความกว้างรางต่างกันออกไป และส่วนมากทำงานโดยใช้ล้อเหล็กเคลื่อนไปตามรางเหล็ก แรงเสียดทานที่น้อยทำให้การขนส่งทางรางมีประสิทธิภาพกว่าการคมนาคมรูปแบบอื่นๆ
เขตพระราชฐานชั้นใน (พระบรมมหาราชวัง)
พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า
เป็นพระตำหนักที่ประทับของสมเด็จพระศรีสวรินทิรา บรมราชเทวี พระพันวัสสาอัยยิกาเจ้า พระราชธิดาในพระบาทสมเด็จพระจอมเกล้าเจ้าอยู่หัวและเป็นพระอัครมเหสีในพระบาทสมเด็จพระจุลจอมเกล้าเจ้าอยู่หัว
ตำหนักพระองค์เจ้าอัพภันตรีปชาและพระองค์เจ้าทิพยาลังการ
ตำหนักหลังนี้เป็นที่ประทับของพระเจ้าบรมวงศ์เธอ พระองค์เจ้าอัพภันตรีปชา พระเจ้าบรมวงศ์เธอ พระองค์เจ้าทิพยาลังการ และเจ้าจอมมารดาแส โรจนดิศ
กัญจนา ศิลปอาชา
การทำงาน
น.ส.กัญจนา เริ่มทำงานด้วยการเป็นเจ้าหน้าที่ฝ่ายการตลาด บริษัท ปูนซิเมนต์ไทย จำกัด ในช่วงปี พ.ศ. 2527 ถึง พ.ศ. 2528 ก่อนที่จะมาเป็นกรรมการผู้จัดการ บริษัทสยามออกซี่ จำกัด ในปี พ.ศ. 2528 ถึง พ.ศ. 2538 รวมไปถึงดำรงตำแหน่งเป็นประธานกรรมการบริษัทสยามอ็อกซิเดนทอล อิเล็คโตรเคมิ
เขตพระราชฐานชั้นใน (พระบรมมหาราชวัง)
ตำหนักกรมหลวงวรเสรฐสุดา
ตำหนักหลังนี้สร้างขั้นในรัชสมัยพระบาทสมเด็จพระนั่งเกล้าเจ้าอยู่หัว เป็นเรือนหมู่ทรงไทย ชั้นเดียว ก่ออิฐฉาบปูน จำนวน 4 หลัง ประกอบกันเป็นเรือนหมู่ ทุกหลังหันหน้าเข้าสู่ลานกลางซุ้มประตูทางเข้าตรงกับถนนหลังพระที่นั่งจักรพรรดิพิมาน
ตำหนักพระองค์เจ้าวรลักษณาวดี
เป็นอาคารทรงไทยชั้นเดียว ก่ออิฐถือปูน ยกพื้นสูงสองหลัง ประตูทางเข้าอยู่ทางด้านทิศเหนือและทิศตะวันออก ตำหนักหลังนี้สร้างขึ้นในรัชกาลพระบาทสมเด็จพระจอมเกล้าเจ้าอยู่หัว พระราชทานเป็นเรือนพักเจ้าจอมมารดาหุ่น ต่อมามีตำแหน่งท้าวทรงกันดาล บางครั้งเรียกว่าคลังผ้าเหลือง ในรัชสมัยพระบาทสมเด็จพระจุลจอมเกล้าเจ้าอยู่หัว โปรดเกล้าฯให้สร้างตำหนักไม้เพิ่มขึ้นที่ลานกลางแล้วพระราชทานให้เป็นที่ประทับของพระเจ้าบรมวงศ์เธอ พระองค์เจ้าวรลักษณาวดี พระราชธิดาในพระบาทสมเด็จพระจุลจอมเกล้าเจ้าอยู่หัวประสูติแต่เจ้าจอมมารดาสุด
ตำหนักพระองค์เจ้าศศิพงศ์ประไพ
เป็นอาคารสูงสองชั้น ก่ออิฐปูน ชั้นล่างเตี้ย ชั้นบนสูง เป็นสถาปัตยกรรมแบบตะวันตก หลังคาทรงปั้นหยา มุงกระเบื้องดินเผา ภายในอาคารคล้ายกับเรือนหมู่สมัยรัชกาลที่ 3 ห้องที่ประทับหันหน้าเข้าสู่ลานกลาง ห้องโถงเป็นห้องบันไดขึ้นไปที่ประทับชั้นบน
ตำหนักพระองค์เจ้าเหมวดี
เป็นที่ประทับในพระเจ้าบรมวงศ์เธอ พระองค์เจ้าเหมวดี พระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาเหม อมาตยกุล
ตำหนักพระองค์เจ้าแม้นเขียน
เป็นตำหนักที่ประทับของพระเจ้าบรมวงศ์เธอ พระองค์เจ้าแม้นเขียน พระราชธิดาในพระบาทสมเด็จพระพุทธเลิศหล้านภาลัย ต่อมาพระราชวรวงศ์เธอ พระองค์เจ้าศรีสุดสวาดิ พระราชธิดาในกรมพระราชวังบวรวิไชยชาญมาพำนักอีกด้วย
ตำหนักพระองค์เจ้าปภัศร
เป็นที่ประทับในพระเจ้าบรมวงศ์เธอ พระองค์เจ้าปภัศร พระราชธิดาในพระบาทสมเด็จพระจอมเกล้าเจ้าอยู่หัว
เรือนเจ้าจอมก๊กออ
เป็นเรือนในเขตพระราชฐานชั้นใน ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯให้สร้างขึ้น เพื่อใช้เป็นเรือนอยู่อาศัยของเจ้าจอมก๊กออ ในตระกูลบุนนาค (เจ้าจอมเอี่ยม เอิบ อาบ เอื้อน) ภายในพระบรมมหาราชวัง
ฟุตบอลทีมชาติโรมาเนีย
ฟุตบอลชิงแชมป์แห่งชาติยุโรป 2016
ดูบทความหลัก: ฟุตบอลชิงแชมป์แห่งชาติยุโรป 2016
เย้า
เย้า (người Dao) เป็นกลุ่มชาติพันธุ์ในภูมิภาคเอเชียตะวันออกและเอเชียตะวันออกเฉียงใต้ เป็นชาติพันธุ์ที่ได้รับการรับรองจากรัฐบาลจีนและเวียดนาม จากการสำรวจสำมะโนครัวประชากรจีนเมื่อ พ.ศ. 2543 พบว่ามีชาวเย้าจำนวน 2,637,421 คน ส่วนการสำรวจสำมะโนครัวประชากรเวียดนาม พ.ศ. 2562 พบว่ามีชาวเย้าจำนวน 891,151 คน และในประเทศไทยมีการสำรวจโดยกองสงเคราะห์ชาวเขา กระทรวงแรงงานและสวัสดิการสังคม พ.ศ. 2540 พบว่ามีชาวเย้าจำนวน 48,357 คน
คุณครูจอมเวท เนกิมะ!
ปัจจุบันกำลังถูกตีพิมพ์ในนิตยสารโชเน็นแม็กกาซีนรายสัปดาห์ในประเทศญี่ปุ่น และในนิตยสาร KC WEEKLY ในประเทศไทย ภาพยนตร์การ์ตูนสำหรับแพร่ภาพทางโทรทัศน์ถูกสร้างขึ้นในปี พ.ศ. 2547 โดยบริษัท XEBEC และนำออกแพร่ภาพทางสถานีโทรทัศน์ทีวีโตเกียวในช่วงครึ่งปีแรกของ พ.ศ. 2548 นอกจากนี้ยังมีวิดีโอเกมสำหรับเครื่องเพลย์สเตชัน 2 ภายใต้ชื่อเดียวกันอยู่สองเกม และสำหรับเครื่องเกมบอย แอดวานซ์ อีกสองเกม ปัจจุบันได้จบลงแล้วในเล่ม 38 แล้วในฉบับตีพิมพ์ที่ญี่ปุ่นมีการเพิ่ม ภาพยนตร์ตามต้นฉบับไว้อีกด้วย
เนกิ สปริงฟิลด์
พ่อมด ผู้มาจากเวลส์ อายุ 10 ปี ได้รับคำสั่งให้มาเป็นคุณครูที่ญี่ปุ่น มีเป้าหมายในการตามหาพ่อของตนและเป็นจอมเวทย์สูงสั่ง (ชื่อของเนกิ ตามความหมายของภาษาญี่ปุ่น แปลว่า ต้นหอม) สูง 140 ซม. หนัก 20 กก.
เป็นลูกชายคนเดียวของ "เทาซันมาสเตอร์" หรือ "นากิ สปริงฟิลด์" แต่งงานกับ "เจ้าหญิงอาริกะ อนาเคีย เอเทโอเฟเซียร์" ซึ่งในสงครามศักดิ์สิทธิ์ในดาวอังคาร โลกเวทมนตร์เก่าได้ล่มสลาย และเจ้าหญิงอาริกะ ว่าใส่ร้ายว่านำพาอาณาจักรของตนสู่การล่มสลายและถูกโทษประหาร นากิได้ช่วยเหลือและพาเธอไปยังโลกเก่า แต่งงานและมีลูก 2 คน คือ พี่สาวของเนกิและตัวเนกิเอง
เนกิ ได้มีสายเลือดของเผ่าศักดิ์ชั้นสูง ในนามของ "อนาเคีย เอเทโอเฟเซียร์" เป็นองค์ชายคนสุดท้ายของราชอาณาจักรออสเทีย เป็นญาติกับองค์หญิงร่างทรงแห่งอาทิตย์อัสดง (อาซึนะ) อย่างไรก็ตาม เขาไม่ได้สืบสายเลือดอย่างบริสุทธิ์ (เพราะพ่อคือนากิ) จึงนับอาซึนะเป็นผู้สืบทอดที่ถูกต้อง
หนังสือการ์ตูน
ณ ขณะนี้ที่ประเทศญี่ปุ่น ได้ทำการรวมเล่ม 38 จบแล้ว โดยมีการโปรยข้อความในปกใน ว่าเป็นจบชั่วคราว และตั้งใจจะเขียนต่อในเรื่องเกี่ยวกับโลกคู่ขนาน
ความเหมาะสมต่อยุวชนและการเซนเซอร์
ในเนกิปะ เล่มที่ 11 จะมีการกล่าวถึงการเซนเซอร์การ์ตูนคุณครูจอมเวท เนกิมะ!ในแต่ละประเทศซึ่งมีการกล่าวถึงประเทศไทยที่ใช้อักษรเสียงปิด รวมถึงประเทศอินโดนีเซียที่มีการเขียนภาพแก้ไขตัวงานเลยเช่นกัน
โอวีเอและโอเอดี
ในงาน "เนกิมะ!! พิธีเปิดภาคเรียนของห้อง 3-A แห่งแผนกมัธยมต้นของโรงเรียนมาโฮระ" (ネギま!!良学園中等部3-A 1学期始業式) ซึ่งจ้ดขึ้นเมื่อวันที่ 23 เมษายน 2549 ได้มีการเปิดตัวโอวีเอของ คุณครูจอมเวท เนกิมะ! เรียกกันว่า "ฉบับฤดูใบไม้ผลิ (ฮารุ)" จัดทำโดยทีมงาน SHAFT ผู้สร้างภาพยนตร์การ์ตูนเรื่อง สุคุโยมิ มูนเฟส และ ปานิ โปนิ แดช! ทำให้การออกแบบตัวการ์ตูนแตกต่างกับหนังสือการ์ตูนและภาพยนตร์การ์ตูนชุดแรกข้างต้นมาก โดยโอวีเอนี้มีได้จำหน่ายเป็นของแถมของหนังสือการ์ตูนเล่มที่ 15 ซึ่งวางจำหน่ายในเดือนเมษายน พ.ศ. 2549 แล้วจำหน่ายเป็น ดีวีดี ในวันที่ 25 ตุลาคม พ.ศ. 2549 โดยเนื่อเรื่องเกี่ยวกับการไปพักร้อนของเนกิที่รีสอร์ทของ หัวหน้าห้อง ในเล่มที่ 7
คณะเศรษฐศาสตร์ มหาวิทยาลัยขอนแก่น
ประวัติ
"คณะเศรษฐศาสตร์ มหาวิทยาลัยขอนแก่น" เป็นหน่วยงานอิสระที่ได้รับบรรจุตามแผนพัฒนาการศึกษาระดับอุดมศึกษา ระยะที่ 11 (พ.ศ. 2555 - 2559) ของมหาวิทยาลัยขอนแก่น อันเนื่องมาจากสถานการณ์การรวมตัวของประชาคมอาเซียนและการขยายตัวของเศรษฐกิจในภูมิภาคที่ทำให้เกิดความต้องการองค์ความรู้เชิงลึกเพื่อการพัฒนาเศรษฐกิจของอนุภูมิลุ่มน้ำโขงและความต้องการบุคลากรที่มีความรู้ความสามารถทางด้านเศรษฐศาสตร์ที่มีความเข้าใจลักษณะเฉพาะของการเติบโตและปัญหาเชิงลึกในภูมิภาค มหาวิทยาลัยขอนแก่นจึงเล็งเห็นว่าการผลิตบัณฑิตที่มีความรู้ความสามารถทางด้านเศรษฐศาสตร์นั้น สามารถสร้างองค์ความรู้เฉพาะด้านและต่อยอดความรู้ที่ได้ในการช่วยสร้างโอกาสและความเสมอภาคให้กับสังคม เสนอแนะนโยบายทางเศรษฐศาสตร์ที่เป็นกำลังสำคัญในการขับเคลื่อนและพัฒนาเศรษฐกิจของภูมิภาคแขนงต่าง ๆ เช่น เศรษฐศาสตร์พัฒนา เศรษฐศาสตร์ทรัพยากรธรรมชาติและสิ่งแวดล้อม เศรษฐศาสตร์สาธารณสุข เศรษฐศาสตร์ระหว่างประเทศ เศรษฐศาสตร์อุตสาหกรรมและการจัดการนวัตกรรม เป็นต้น
ตำบลบ้านเลือก
บ้านเลือก เป็นตำบลหนึ่งในอำเภอโพธาราม จังหวัดราชบุรี อยู่ห่างจากอำเภอเมืองราชบุรี จังหวัดราชบุรีประมาณ 26 กิโลเมตร และห่างจากที่ว่าการอำเภอโพธารามประมาณ 4.2 กิโลเมตร
เก้งหม้อ
เป็นเก้งที่หายากที่สุดชนิดหนึ่งของโลก ครั้งหนึ่งเคยเชื่อว่าเหลือเพียงตัวเดียวในโลก ที่สวนสัตว์ดุสิต แต่ปัจจุบัน ยังพอหาได้ตามป่าธรรมชาติและวัดในพรมแดนไทยพม่า ที่พระสงฆ์เลี้ยงอยู่ เก้งหม้ออาศัยอยู่ในป่าที่มีความชื้นสูง เช่น บริเวณหุบเขาหรือป่าดิบชื้นใกล้แหล่งน้ำ อดน้ำได้ไม่เก่งเท่าเก้งธรรมดา ออกหาอาหารตามลำพังในช่วงเย็นหรือพลบค่ำ แต่ในบางครั้งอาจพบอยู่เป็นคู่หรือเป็นฝูงเล็ก ๆ ในฤดูผสมพันธุ์ จะผสมพันธุ์ในช่วงฤดูหนาว ตั้งท้องนาน 6 เดือน ออกลูกครั้งละ 1 ตัว ปัจจุบันเป็นสัตว์ป่าสงวนตามพระราชบัญญัติสงวนและคุ้มครองสัตว์ป่าแห่งชาติ พ.ศ. 2535
วิภาวี ดีคาบาเลส
ประวัติ
วันที่ 26 มกราคม พ.ศ. 2557 ในการแข่งขันจักรยานเสือภูเขาชิงแชมป์ประเทศไทย ประจำปี 2557 ที่จัดขึ้น ณ อำเภอแม่สาย จังหวัดเชียงราย วิภาวีได้รับเหรียญทองจากการแข่งประเภทดาวน์ฮิลล์
ฟเตหปุระสีกรี
ในประวัติศาสตร์โมกุลสมัยต่อมาได้มีการชุบชีวิตให้กับฟเตหปุระสีกรีอีกครั้งหนึ่งเป็นช่วงระยะเวลาสั้น ๆ ในรัชสมัยของสมเด็จพระจักรพรรดิมูฮัมมัดชาห์ (ครองราชย์ ค.ศ. 1719 - ค.ศ.1748) และผู้สำเร็จราชการแทนพระองค์ ซัยยิด ฮุสเซน อาลี คาน บาร์ฮา ซึ่งเป็นหนึ่งในสองพี่น้องซัยยิดแห่งจักรวรรดิโมกุล ซึ่งถูกลอบสังหารในสถานที่แห่งนี้ในปี ค.ศ. 1720 ในปัจจุบันพระราชวังและบริเวณสถานที่แห่งนี้ยังอยู่ในสภาพสมบูรณ์ดีเยี่ยมทำให้มีลักษณะคล้ายเมืองผีสิง (เมืองร้าง) ซึ่งยังคงมีกำแพงเมืองเป็นปราการโดยรอบทั้งสามทิศอย่างสมบูรณ์ตั้งแต่แรกก่อสร้าง โดยรอบนอกของบริเวณเป็นเมืองใหม่ซึ่งอยู่ทางทิศตะวันตกของฟเตหปุระสีกรี ซึ่งได้ยกระดับเป็นเทศบาลตั้งแต่ปี ค.ศ. 1865-1904 และต่อมากลายเป็นเมืองในที่สุด ในประวัติศาสตร์อันยาวนานของแถบนี้เคยเป็นที่รู้จักด้านงานหิน และแกะสลักหิน และในช่วงของจักรพรรดิอักบัรนั้นยังมีชื่อเสียงด้านการทอผ้าไหมอีกด้วย
ดิวัน-อิ-กัส
ดิวัน-อิ-กัส ท้องพระโรงส่วนพระองค์ มีลักษณะเป็นอาคารทรงสี่เหลี่ยมประกอบด้วยยอดแบบฉัตรีทั้งสี่มุมด้านบนของอาคาร ท้องพระโรงแห่งนี้มีชื่อที่บริเวณเสากลางซึ่งมีฐานสี่เหลี่ยมจัตุรัส ตัวเสานั้นเป็นทรงแปดเหลี่ยม ซึ่งตกแต่งด้วยงานแกะอย่างวิจิตรเป็นลายเรขาคณิตและบุปผชาติ หัวเสาเป็นกลีบคานจำนวน 36 กลีบซึ่งรองรับบริเวณที่ประทับของสมเด็จพระจักรพรรดิอักบัร และยังเชื่อมกับคานทั้งสี่มุมของอาคารบริเวณชั้นบน ซึ่งบนคานนั้นเป็นทางเดินไปยังที่ประทับ บริเวณที่แห่งนี้ใช้เมื่อสมเด็จพระจักรพรรดิอักบัรเสด็จออกพบแขกต่างศาสนาที่มักจะแลกเปลี่ยนความเชื่อซึ่งกันและกัน และยังเป็นสถานที่ออกพบแขกสำคัญเป็นการส่วนพระองค์อีกด้วย
ปัญจมหัล
ปัญจมหัล เป็นตำหนักสูงห้าชั้นซึ่งสร้างลดหลั่นหลังคาขึ้นไปทีละชั้น โดยมีลักษณะเล็กลงเรื่อยจนกระทั่งชั้นบนสุด ซึ่งเป็นเพียงบุษบกแบบฉัตรี เมื่อตอนแรกสร้างภายในตกแต่งและกั้นห้องด้วยฉากหินฉลุ นักประวัติศาสตร์สันนิษฐานว่าตำหนักแห่งนี้เป็นที่ประทับของพระสนมและนางใน บริเวณพื้นของแต่ละชั้นรองรับด้วยเสาหินแกะสลักโดยรอบรวมทั้งสิ้นจำนวน 176 ต้น
โรแบร์โต เด แซร์บี
อาชีพผู้เล่น
เด แซร์บีเริ่มเล่นฟุตบอลอาชีพกับมิลาน แต่มักถูกปล่อยยืมตัวให้แก่สโมสรในลีกล่าง (ระดับเซเรียบีถึงเซเรียซีทู) ในช่วงตลอดสี่ฤดูกาล ต่อมาเขาได้ลงเล่นในเซเรียซีวันฤดูกาล 1999–2000 กับสโมสรโคโม ร่วมกับผู้เล่นอย่าง Alberto Comazzi และ Luca Saudati ต่อมาในฤดูกาล 2000–01 และ 2001–02 เขาถูกขายและลงเล่นให้แก่ Salernitana ต่อมาในเดือนมิถุนายน ค.ศ. 2002 เขาหมดสัญญายืมตัวและย้ายกลับสู่มิลาน ก่อนที่จะถูกปล่อยยืมตัวให้แก่ U.S. Foggia
ซัง เทียนเอ๋อ
ชีวิตส่วนตัว
จนกระทั่งเมื่อวันที่ 3 ตุลาคม พ.ศ. 2553 ซังเทียนเอ๋อ ผู้ซึ่งมีอายุ 48 ปี ได้ตัดสินใจแต่งงานกับ หลี่เหว่ยเฉิง (李偉誠) ซึ่งเป็นแฟนหนุ่มอายุ 47 ปีที่มีอายุอ่อนกว่าเธอ 1 ปี หลังจากที่ทั้งคู่คบหาดูใจกันมานานถึงสี่ปี และทั้งคู่ยังคงครองรักกันดีมาจนถึงปัจจุบัน
กีฬาแห่งชาติ ครั้งที่ 47
กำหนดการเดิมการแข่งขันจะจัดขึ้นระหว่างวันที่ 5 ธันวาคม ถึง 15 ธันวาคม พ.ศ. 2563 เนื่องจากการระบาดทั่วของโควิด-19 ในประเทศไทย ทางจังหวัดศรีสะเกษและสมาคมกีฬาแห่งจังหวัดศรีสะเกษจึงได้มีมติขอเลื่อนจัดกีฬาแห่งชาติ ครั้งที่ 47 ออกไปแข่งขันปีหน้าในช่วงวันที่ 5-15 มิถุนายน พ.ศ. 2564 ต่อมาเมื่อวันที่ 12 มีนาคม พ.ศ. 2564 จังหวัดศรีสะเกษ และคณะกรรมการจัดการแข่งขันฝ่ายต่างๆ ได้เลื่อนจัดการแข่งขันกีฬาแห่งชาติ ครั้งที่ 47 ไปเป็นระหว่างวันที่ 15 สิงหาคม ถึง 5 กันยายน พ.ศ. 2564 และได้มีการพิจารณารูปแบบการจัดแข่งขันเพื่อลดความเสี่ยงและความแออัดของนักกีฬาและเจ้าหน้าที่ โดยได้ข้อสรุปให้แบ่งกลุ่มชนิดกีฬาเป็น 3 กลุ่ม กลุ่มละไม่เกิน 3,000 คน ทำให้ต้องขยายระยะเวลาการแข่งขันออกไปเป็น 21 วันแต่ไม่เกิน 25 วัน และเมื่อวันที่ 8 กรกฎาคม พ.ศ. 2564 ได้มีประกาศเลื่อนการแข่งขันออกไปอย่างไม่มีกำหนด จนกว่าสถานการณ์การระบาดทั่วของโควิด-19 ในประเทศไทยจะคลี่คลายและเข้าสู่ภาวะปกติ
มาริโอ (แฟรนไชส์)
มาริโอคาร์ต
มาริโอคาร์ต (マリオカート; Mario Kart) เป็นซีรีส์วิดีโอเกมแข่งรถ ผลิตโดยบริษัทนินเทนโด ในเกมมีตัวละครจากซีรีส์เกมมาริโอ เช่น มาริโอ, ลุยจิ, เจ้าหญิงพีช, คุปปะ มาขับรถโกคาร์ทแข่งกัน เกมแรกในซีรีส์คือเกม ซูเปอร์มาริโอคาร์ต วางจำหน่ายครั้งแรกในปี ค.ศ.1992 บนเครื่องซูเปอร์แฟมิคอม ในปัจจุบันมีเกมมาริโอคาร์ตทั้งในเครื่องเกมคอนโซล เครื่องเกมพกพา และตู้เกมอาเคด
เกียรติพงษ์ รัชตเกรียงไกร
ประวัติ
ด้านงานผู้ฝึกสอน โค้ชอ๊อดเคยคุมทีมวอลเลย์บอลชายมหาวิทยาลัยเกษตรศาสตร์ ในช่วงที่เป็นนิสิต หลังจากนั้นก็ทำทีมวอลเลย์บอลชายอีกหลายทีม ก่อนที่จะมาเริ่มต้นเปิดตำนานทีมวอลเลย์บอลหญิงยุคดรีมทีม 2001 โดยมีจุดมุ่งหมายสร้างทีมวอลเลย์บอลหญิงชุดเล็ก เพื่อดันขึ้นสู่ชุดใหญ่ ทดแทนรุ่นพี่ตัวสำคัญ เช่น ปริม อินทวงศ์, มาลินี คงทัน, บุษบรรณ พระแสงแก้ว, แอนณา ไภยจินดา ฯลฯ ที่เตรียมตัวจะปลดระวางไปตามวัยในอีกไม่นานนัก
ข้าวทอง
การพัฒนาสายพันธุ์
ต่อมาข้าวทองได้ถูกผสมกับสายพันธุ์ข้าวท้องถิ่นของฟิลิปปินส์ ไต้หวัน และข้าวอเมริกันสายพันธุ์โคโคดราย (Cocodrie) การทดลองภาคสนามในไร่ของพันธุ์ข้าวทองครั้งแรก ถูกดำเนินการโดยศูนย์การเกษตร มหาวิทยาลัยลุยเซียนาสเตต (Louisiana State University) ในปี พ.ศ. 2547 การทดลองภาคสนามจะช่วยให้ผลการประเมินคุณค่าทางอาหารของพันธุ์ข้าวทองได้แม่นยำขึ้น และจากการทดลองในขั้นต้นพบว่า พันธุ์ข้าวทองที่ปลูกจริงในไร่มีปริมาณสารบีตา-แคโรทีนมากกว่าที่ปลูกในเรือนกระจกราวๆ 4 ถึง 5 เท่า
แม็กลาเรน
แมคลาเรน ฮอนด้า (Mclaren Honda) ทีมรถแข่งฟอร์มูลาวันชื่อดังจากประเทศอังกฤษ
มาร์ก ยูลีอาโน
1973
หมากฮอส
สนามแข่งขันในปัจจุบัน
หมากฮอสนั้นได้ชื่อว่าเป็นกีฬาระดับปัญญาชน เป็นกีฬาที่ไม่ได้ใช้กำลัง แต่ใช้ความคิดและสติปัญญาเข้ามาประลองกัน เล่นเพื่อความสนุกสนานเพลิดเพลินก็ได้ หรือเล่นเพื่อฝึกสมองอย่างจริงจังก็ได้เช่นกัน นับเป็นกีฬาที่เล่นง่าย และน่าเล่นเป็นอย่างยิ่ง
มนต์รักล็อตเตอรี่
เรื่องย่อ
เมื่อ เจ๊กำมะหยี่ (เนาวรัตน์ ยุกตะนันท์) แม่ค้าบ้าหวยต้องมาเจอกับ คุณนายสายหยุด (ดวงตา ตุงคะมณี) เจ้าของตลาดที่บ้าหวยยิ่งกว่า ความชุลมุนจึงเกิดขึ้น เมื่อทั้งสองฝ่ายต่างไม่ยอมกันงัดกลยุทธ์ไม้เด็ดในการขอหวยมาประชันกันสุดฤทธิ์ โดยมีพวกพ้องและผองเพื่อนมาร่วมด้วยช่วยกันขูด...ขูด...และหาเลขเด็ด แม้ว่า ตะวันฉาย (วรเวช ดานุวงศ์) ลูกชายหัวแก้วหัวแหวนของเจ๊หยี่จะรักแม่มาก แต่ก็อยากให้แม่เลิกเล่นหวย ลูกชายตัวดีจึงต้องหาวิธีมาทำให้แม่เลิกหวย ต่อให้ต้องทนเห็นแม่ลงแดงก็ตาม ด้วยความร่วมมือของ ปลายฟ้า (จักรินทร์ ศิลป์ชัยกิจ) ลูกเลี้ยงแสนเรียบร้อยของคุณนายสายหยุด ที่ต้องการให้คุณนายเลิกบ้าหวยเหมือนกัน แต่แล้วทั้งสองหนุ่มก็มีภารกิจสำคัญที่มาควบคู่ไปกับการที่ต้องรักษาพวกแม่ๆ จากอาการบ้าหวง นั่นคือ ดวงดารา (ทักษอร ภักดิ์สุขเจริญ) ลูกสาวสุดสวยของคุณนายสายหยุด ที่มาทำให้จิตใจแมนๆ ของตะวันฉายหวั่นไหว ส่วนปลายฟ้าเค้าก็ใจเต้นทุกครั้งเมื่อได้เห็นหน้า พิไลพร (เอวิตรา ศิระศาสตร์) สาวห้าวประจำซอยที่จิ๊กโก๋แถวนั้นยังยอมเรียกพี่ ทั้งสองหนุ่มต้องรับศึกหนักทั้งจากบรรดาขาหวย และเจ้าพ่อเจ้าแม่ที่มาหลอกลวงให้เลขเด็ด แล้วยังปัญหาหัวใจ เมื่อความ
ขบวนการวิทยาศาสตร์ ไดน่าแมน
ขบวนการวิทยาศาสตร์ ไดน่าแมน หรือ คากาคุเซ็นไต ไดน่าแมน ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 7 ของประเทศญี่ปุ่น ออกอากาศครั้งแรกเมื่อวันที่ 5 กุมภาพันธ์ พ.ศ. 2526 จนถึงวันที่ 28 มกราคม พ.ศ. 2527 ออกอากาศทุกวันเสาร์ เวลา 18.00-18.30 น. ต่อมาถูกลดเวลาลงเป็น 18:00 น. - 18:25 น. ตั้งแต่ตอนที่ 10 จนจบเรี่อง ทางสถานี ทีวีอาซาฮิในประเทศญี่ปุ่น มีจำนวนตอนทั้งหมด 51 ตอน
รายชื่อตอนและปีศาจจาชินกะที่ปรากฏ
8.ดอกไม้และความชั่วร้าย ราชินีคิเมร่า(悪の花 王女キメラ):โชชินกะ (チョウシンカ)
15.คาถานินจูสึปะทะคิเมร่า(忍術対キメラ妖術):ยาโมริชินกะ (ヤモリシンカ)
24.ดาวหางที่น่าใกล้เข้ามา(恐怖の彗星大接近):คิทสึเนะชินกะ (キツネシンカ)
32.
44.
วังตรอกสาเก
วังกรมหลวงประจักษ์ศิลปาคม
วังนี้ แต่เดิมเรียกว่า วังสะพานเสี้ยวที่ ๕ อยู่ริมคลองหลอดเยื้องวัดบุรณศิริฝั่งตรงข้าม คลองหลอดเป็นคลองเล็ก ๆ ที่เชื่อมคลองคูเมืองเดิมไปออกคลองโอ่งอ่าง ที่เรียกว่าวังสะพานเสี้ยวก็เพราะอยู่ใกล้กับสะพานเสี้ยว คือสะพานผ่านพิภพลีลาศในปัจจุบัน เพื่อให้เห็นภาพชัดขึ้น คลองหลอดที่ว่านี้ คือคลองที่อยู่ข้างวัดบุรณศิริ วังไม่ได้อยู่ริมคลองทีเดียว หน้าวังเป็นตรอกเริ่มตั้งแต่ด้านหลังโรงแรมรัตนโกสินทร์ไปเชื่อมกับถนนตะนาวเรียกว่า “ตรอกสาเก” เนื่องจากเกือบสุดตรอกมีต้นสาเกต้นใหญ่ขวางอยู่ ทำให้ดูเหมือนว่าเป็นตรอกตัน แต่ความเป็นจริงสามารถผ่านออกไปถนนตะนาวได้ ชาวบ้านก็เลยเรียกวังนี้ว่า “วังตรอกสาเก” ตัวตำหนักใหญ่เป็นไม้สองชั้นหลังคามุงกระเบื้องดินเผา มีตำหนักเล็ก ๆ หลังหนึ่งอยู่ริมรั้วก่อนถึงประตูทางเข้าตำหนักใหญ่ ภายในวังปลูกต้นสาเกไว้ด้วยเหมือนกัน
คัง แดเนียล
คัง แดเนียล (เกิด 10 ธันวาคม ค.ศ. 1996) เป็นนักร้องชาวเกาหลีใต้ รู้จักกันในฐานะผู้ชนะเลิศ พรอดิวซ์ 101 (ฤดูกาล 2) และเป็นอดีตสมาชิกของวอนนาวัน บอยแบนด์เกาหลีใต้ และปัจจุบันทำงานเป็นศิลปินเดี่ยว
โรงเรียนปทุมคงคา
ประวัติ
พ.ศ. 2483   อำมาตย์ตรี หลวงบรรสบวิชาฉาน เป็นอาจารย์ใหญ่ โรงเรียนยังเปิดสอนเฉพาะมัธยมตอนปลายเท่านั้น
== ทำเนียบผู้บริหาร ==
อันเดรส โบนีฟาซีโอ
อันเดรส โบนีฟาซีโอ อี เด กัสโตร (Andrés Bonifacio y de Castro) เป็นนักปฏิวัติหัวรุนแรงในการเรียกร้องเอกราชของฟิลิปปินส์จากสเปน รุ่นเดียวกับโฮเซ รีซัล และเอมีลีโอ อากีนัลโด เขาจัดตั้งสมาคมลับกาตีปูนัน (Katipunan) เพื่อต่อสู้กับสเปน ตามแผนการนั้น เขาต้องการลุกฮือขึ้นขับไล่สเปนด้วยอาวุธ แต่รีซัลไม่เห็นด้วย โบนีฟาซีโอถูกฆ่าตายเมื่อ 10 พฤษภาคม พ.ศ. 2440 หลังการตายของรีซัลไม่นาน รวมอายุได้ 34 ปี ในปัจจุบัน โบนีฟาซิโอยังถือว่าเป็นวีรบุรุษแห่งมะนิลา มีอนุสรณ์สถานของเขาที่จัตุรัสลีวาซัง ถนนแมกคัลลี วันที่ 30 พฤศจิกายนของทุกปี เป็นวันโบนีฟาซิโอเพื่อระลึกถึงเขา
รายชื่อประเทศเรียงตามผลผลิตอาร์ทิโชก
ผลผลิตแต่ละประเทศ
รายชื่อประเทศเรียงตามผลผลิตอาร์ทิโชก ค.ศ. 2008
ฟรันเชสโก ตอตตี
โรมา
หนึ่งในช่วงเวลาที่ดีที่สุดในแง่ส่วนบุคคลของตอตตี คือในฤดูกาล 2006-07 โดยเขายิงไป 26 ประตูในเซเรียอา ทำให้เขาคว้ารางวัลดาวซัลโวของ อิตาลี และของยุโรป แม้ว่าตลอดระยะเวลาลงเล่นอาชีพ ตอตตี จะประสบกับอาการบาดเจ็บรบกวนบ่อยครั้ง แต่เขาก็ยังเป็นเจ้าของสถิติลงเล่น และทำประตูมากที่สุดตลอดกาลของทีม ปัจจุบัน ตอตตี ลงเล่นให้ โรมา ในทุกรายการไป 605 นัด และยิงได้ 259 ประตู (นับเฉพาะในลีก ลงเล่น 469 นัด และยิงได้ 204 ประตู)
โรงผลิตบทความวิจัย
ตัวอย่าง
ในปี 2566 เกิดกระแสข่าวในประเทศไทยว่าอาจารย์หลายมหาวิทยาลัยมีพฤติกรรมซื้อตำแหน่งผู้ประพันธ์ในงานวิจัย ซึ่งมีคำเรียกว่า "ซื้องานวิจัย" หรือ "ชอปงานวิจัย"
จังหวัดปกครองตนเองชนชาติไท สิบสองปันนา
สมัยหลังราชวงศ์มังราย
หลังจากพระเจ้ากาวิละได้ปลดปล่อยเชียงใหม่ และ อาณาจักรล้านนา จาก พม่าแล้ว พระเจ้ากาวิละทรงพิจารณาเห็นว่าเมืองเชียงใหม่ขณะนั้นเป็นเมืองร้าง เพราะผู้คนหนีภัยสงคราม อีกทั้งในกำแพงตัวเมืองเชียงใหม่ยังมีต้นไม้เถาวัลย์ปกคลุม ชุกชุมด้วยเสือ สัตว์ป่านานาพันธุ์ ผู้คนของพระองค์มีน้อยไม่อาจบูรณะซ่อมแซมเมืองใหญ่ได้ ดังนั้นจึงยกทัพไปกวาดต้อนผู้คนโดยไปตีเมืองไตในดินแดน ๑๒ ปันนา ทั้งไตลื้อ ไตโหลง (ไทใหญ่) ไตขึน (คนไตลื้อในเมืองเชียงตุง) ไตลื้อเมืองยอง ไตลื้อเมืองลวง ไตลื้อเมืองพน เมืองหย่วน เมืองล่า มาอยู่ที่เชียงใหม่ เชียงราย ลำพูน พะเยา และ น่านเป็นจำนวนมาก ซึ่งเรียกกันว่ายุค "เก็บผักใส่ซ้า เก็บข้าใส่เมือง" อันเป็นวิธีฟื้นฟูอาณาจักรล้านนาวิธีหนึ่ง เพราะในช่วงก่อนนั้น พม่าได้กวาดต้อนชาวล้านนาไปอยู่ที่ พุกาม และ มัณฑะเลย์ ไปจำนวนมาก
จุรินทร์ ลักษณวิศิษฏ์
ประวัติ
ภายหลังการเลือกตั้ง พ.ศ. 2550 และมีการจัดตั้งรัฐบาลนายสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้ง รัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 และ นายจุรินทร์ ได้รับเลือกจากที่ประชุมพรรค ให้ทำหน้าที่ รัฐมนตรีว่าการกระทรวงพลังงานเงา
การศึกษา
จุรินทร์เกิดที่อำเภอท้ายเหมือง จังหวัดพังงา เริ่มศึกษาในระดับประถมศึกษา จากโรงเรียนศิริราษฎร์วิทยา จังหวัดพังงา (สอบได้ที่ 1 ของจังหวัด) ศึกษาต่อระดับมัธยมศึกษา ที่โรงเรียนสวนกุหลาบวิทยาลัย สำเร็จปริญญาตรี รัฐศาสตรบัณฑิต สาขาบริหารรัฐกิจ (สิงห์แดง) จากมหาวิทยาลัยธรรมศาสตร์ และระดับปริญญาโท รัฐประศาสนศาสตร์มหาบัณฑิต สาขานโยบายสาธารณะและการวางแผน จากสถาบันบัณฑิตพัฒนบริหารศาสตร์ (นิด้า)
ชีวิตส่วนตัว
นายจุรินทร์ เมื่อสมัยยังเป็นนักศึกษาได้เป็นนักเขียน การ์ตูนการเมือง ใช้นามปากกาว่า "อู๊ดด้า" จึงเป็นฉายาที่มักจะเรียกจนติดปากมาจนทุกวันนี้ สถานภาพสมรสกับนางอรอนงค์ ลักษณวิศิษฏ์ มีบุตรี 2 คน
1. นางสาวกันต์กวี ลักษณวิศิษฏ์ (ไอซ์)
ไข่ต้ม
ไข่ต้มนำไปทำอาหารต่อยอด เช่น ไข่ลูกเขย ไข่พะโล้ หรือนำมาทำยำไข่ต้ม ไข่ปิ้ง บางที่ ก็ใช้ไข่ต้มมาเสียบไม้ปิ้ง บ้างก็นำไปรับประทานกับสลัดผัก โดยนิยมหั่นเป็นแว่นๆ
ปืนพกมาคารอฟ
การใช้งานและรุ่น
อีกรุ่นคือรุ่น ไบกัน ออกแบบในปี ค.ศ. 1962 หลังจากปืนมาคารอฟรุ่นเดิมใช้การได้ผล จึงผลิตปืนชนิดนี้ออกมาเป็นรุ่นดังกล่าว และปืนรุ่นนี้ที่เป็นรุ่นสำหรับที่ใช้ในกีฬายิงปืนคือ Bikan-442 โดยไบกันนั้นใช้กระสุน .380 เอซีพี
ริกกี คิม
ในปี ค.ศ. 2005 เขาเข้ามาเป็นอาสาสมัครสอนภาษาอังกฤษในเกาหลีใต้ ภายหลังเขาออกจากประเทศเพื่อเดินทางรอบโลก แต่ต่อมา ริกกีตัดสินใจที่จะทำงานในวงการบันเทิง สี่เดือนต่อมาเขาได้เป็นนายแบบและนักแสดง ภายใต้ชื่อ ริกกี คิม และมีบทบาทนำครั้งแรกในภาพยนตร์รักตลกเรื่อง My Darling FBI หลังจากนั้นเขาก็เข้าร่วมเป็นนักแสดงในสังกัดของมิเชล มอร์ริส ในปี ค.ศ. 2010 ริกกีร่วมแสดงในละครโทรทัศน์สัญชาติเกาหลีใต้ เรื่อง เจจุงวอน ตำนานแพทย์แห่งโชซอน ในบทบาท ด.ร. จอห์น วิลเลียม เฮรอน เพรสไบทีเรียน มิชชันนารี และผู้อำนวยการโรงพยาบาลสถาบันการแพทย์แห่งแรกในเกาหลีใต้
กลุ่มอาการหลงผิดว่าตายังคงอยู่
ความรู้สึกและความเจ็บปวดในอวัยวะที่ไม่มี
สำหรับผู้ที่ตัดแขนขาออก งานวิจัยหลายงานพบว่าบางคน มีสหสัมพันธ์ระหว่างความเจ็บปวดในอวัยวะที่จะตัดออกก่อนผ่าตัด กับความเจ็บปวดในอวัยวะที่ไม่มีหลังผ่าตัด มีความสัมพันธ์ที่สำคัญระหว่างความเจ็บปวดก่อนผ่าตัดตาและอาการปวดหัว กับความรู้สึกทั้งที่ประกอบด้วยความเจ็บปวดและไม่ประกอบด้วยความเจ็บปวดในตาที่ไม่มีหลังผ่าตัด แต่ว่าด้วยข้อมูลที่มีอยู่ ยังยากที่จะตัดสินว่า  อาการปวดศีรษะและความเจ็บปวดที่ตาก่อนผ่าตัดเป็นเหตุของการเกิดขึ้นของความรู้สึกในตาที่ไม่มี  หรือว่า  อาการปวดศีรษะและความเจ็บปวดที่ตาก่อนผ่าตัด  และความรู้สึกในตาที่ไม่มีหลังผ่าตัด    ล้วนแต่เป็นผลที่เกิดขึ้นมาจากเหตุอย่างอื่น อย่างไรก็ดี งานวิจัยในมนุษย์ได้แสดงแล้วว่า  ความเจ็บปวดที่เกิดขึ้นในช่วงงานวิจัย  นำไปสู่การจัดระเบียบใหม่อย่างรวดเร็วของคอร์เทกซ์รับความรู้สึกทางกาย  (somatosensory cortex) งานวิจัยนี้อาจจะบอกเป็นนัยว่า ความเจ็บปวดที่เกิดขึ้นก่อนการผ่าตัดและหลังการผ่าตัดอาจจะเป็นเหตุสำคัญเหตุหนึ่งในการจัดระเบียบใหม่ของคอร์เทกซ์รับความรู้สึกทางกาย  และการเกิดขึ้นของความรู้สึกในอวัยวะที่ไม่มี
โฮมสวีตโฮม (วิดีโอเกม)
สิ่งสืบเนื่อง
ในขณะที่ภาคต่อของ โฮมสวีตโฮม จะเป็นการนับเป็นภาคสองอย่างเป็นทางการ โดย ศรุต ทับลอย ผู้กำกับเกมและผู้อำนวยการผลิตของอิ๊กดราซิล ได้ออกมาประกาศว่า แท้จริงแล้ว ทั้งสอง episode คือ ภาคแรก เพียงแต่เพราะการทำตอนแรกออกมาได้ด้วยทุนที่จำกัด จนกระทั่งได้รับการสนับสนุน เลยกลายเป็นตอนที่สองแทน และคาดว่ากำลังมีโปรเจกต์ควบคู่ไปพร้อมกับโปรเจกต์ HSH survive และยังต้องการแรงสนับสนุนอยู่
ขบวนการนักศึกษาในประเทศไทย
การถดถอย
มีงานวิจัยตั้งสมมติฐานว่านักศึกษาขาดสำนักทางการเมืองจากแนวคิดปัจเจกนิยม การขยายตัวของทุนนิยมและบริโภคนิยม รวมทั้งระบบการศึกษาไทยที่ปิดกั้น และระบบธุรกิจและสื่อ และตัวแสดงอื่น ๆ ขึ้นมามีบทบาทแทนขบวนการนักศึกษา เช่น พรรคการเมือง องค์การภาคประชาชน ขบวนการสังคมใหม่ ปัญญาชน และสื่อมวลชน ได้ก้าวขึ้นมาแทนที่ขบวนการนักศึกษา บทบาทนักศึกษาส่วนใหญ่ในช่วงนี้เป็นพันธมิตรทางยุทธศาสตร์ในเหตุการณ์การเมืองอย่างเหตุการณ์พฤษภาทมิฬ (2535) หรือวิกฤตการณ์การเมืองไทย พ.ศ. 2548–2553  ส่วนปัจจัยภายในพบว่าขบวนการนักศึกษาเป็นขบวนการแบบปิด มีระยะเวลาน้อย และมีข้อจำกัดในการขยายฐานมวลชน  นอกจากนี้ยังขาดอุดมการณ์ชี้นำ โดยหันจากอุดมการณ์ฝ่ายซ้ายมาเป็นอุดมการณ์ขององค์การนอกภาครัฐ (NGO) และนักวิชาการเป็นคน ๆ ไป, มรดกความคิดที่เน้นการเปลี่ยนแปลงจากชนบท และมรดกความคิดที่หวาดกลัวต่อการใช้ความรุนแรงของรัฐ
หลังรัฐประหาร 2557
ขบวนการนักศึกษาหลังรัฐประหารในประเทศไทย พ.ศ. 2557 มี 3 กลุ่มสำคัญ ได้แก่ 1. นักศึกษาในกรุงเทพมหานครที่ต่อต้านรัฐประหาร เช่น กลุ่มธรรมศาสตร์เสรีประชาธิปไตย กลุ่มขบวนการประชาธิปไตยใหม่ 2. กลุ่มนักศึกษาต่างจังหวัดที่รณรงค์ปัญหาท้องถิ่น เช่น กลุ่มดาวดิน 3. กลุ่มนักเรียนมัธยมที่เน้นประเด็นระเบียบในโรงเรียน เช่น กลุ่มการศึกษาเพื่อความเป็นไท การดำเนินกิจกรรมที่โดดเด่น เช่น การตรวจสอบการทุจริตในอุทยานราชภักดิ์ การรณรงค์ไม่รับร่างรัฐธรรมนูญปี 2560
ศิวัช พงษ์เพียจันทร์
ศาสตราจารย์ ดร.ศิวัช มีผลงานตีพิมพ์ในหนังสือพิมพ์กรุงเทพธุรกิจและวารสารวิชาการระดับนานาชาติ เช่น Atmospheric Environment, Environmental Pollution,  Science of the Total Environment รวมถึงได้รับเชิญเพื่อให้ความรู้เชิงวิชาการทางรายการตามสถานีโทรทัศน์ต่างๆ เช่น รายการช่วยคิดช่วยทำ ฮาร์ดคอร์ข่าว สภาท่าพระอาทิตย์ และสภากาแฟ เวทีชาวบ้าน
วิชาฆ่าภาคบังคับ
วิชาฆ่าภาคบังคับ เป็นนวนิยายภาษาญี่ปุ่น แต่งโดยโคจุน ทะคะมิ ตีพิมพ์ครั้งแรกในวันที่ 26 กุมภาพันธ์ ค.ศ. 1999 เป็นเรื่องราวของเด็กมัธยมกลุ่มหนึ่งที่ถูกบังคับให้เข้าร่วมรายการที่จัดขึ้นโดยรัฐบาล ซึ่งบังคับให้พวกเขาฆ่ากันเอง ก่อนที่จะมีการตีพิมพ์ วิชาฆ่าภาคบังคับ ได้ผ่านเข้ารอบในการประกวดรางวัลหนังสือสยองขวัญของญี่ปุ่นในปีค.ศ. 1997 แต่เมื่อถึงรอบชิงชนะเลิศไม่ได้รับการคัดเลือก จนกระทั่งได้ตีพิมพ์ในปีค.ศ. 1999 และกลายเป็นหนังสือขายดีอย่างเหนือความคาดหมาย หนึ่งปีให้หลังได้มีการดัดแปลงนวนิยายเล่มนี้เป็นภาพยนตร์ ออกฉายในชื่อ เกมนรก โรงเรียนพันธุ์โหด ซึ่งประสบความสำเร็จทางรายได้เป็นอย่างสูงและถูกวิพากษ์วิจารณ์ถึงความรุนแรงในเวลาเดียวกัน และด้วยความสำเร็จนี้เอง ทำให้ภาพยนตร์ทำรายได้สูงที่สุดในปีที่ออกฉายและได้มีการสร้างภาคต่อตามมา
แอ๊กซ์ (ผลิตภัณฑ์ระงับกลิ่นกาย)
แอ็กซ์ (Axe) เป็นผลิตภัณฑ์ระงับกลิ่นกายสำหรับผู้ชายในรูปแบบบอดี้สเปรย์และโรลออน แอ๊กซ์ เป็นยี่ห้อสินค้าที่อยู่ในเครือยูนิลีเวอร์
ป้อมแบรสต์
ป้อมแบรสต์ตั้งอยู่ที่ระดับความสูง 135 เมตร
ทนายสายเดือด
ซีรีส์ติดตามตัวละคร พง ซัง-พิล และ ฮา แจ-อี ซึ่งก่อตั้ง Lawless Law Firm ซังพิลอดีตอันธพาลที่ผันตัวมาเป็นทนายความ พยายามล้างแค้นให้แม่ของเขาและต่อสู้กับผู้มีอำนาจเด็ดขาด เขามักจะใช้กำปั้นและช่องโหว่ของกฎหมายเพื่อให้บรรลุเป้าหมาย ฮา แจ-อีเป็นทนายความที่มีความซื่อตรงสูงซึ่งทำงานร่วมกับซังพิลหลังจากที่เธอถูกสั่งพักงานในข้อหาทำร้ายผู้พิพากษา พวกเขาร่วมกันใช้กฎหมายเพื่อต่อสู้เพื่อความยุติธรรมกับ ชา มูน-ซุก ผู้พิพากษาผู้ฉ้อฉลและพรรคพวก
นิติภาวะ
ผู้ที่ยังไม่บรรลุนิติภาวะ เรียก "ผู้เยาว์" (minor) ซึ่งกฎหมายจำกัดความสามารถเอาไว้ โดยพิจารณาสรุปว่าผู้เยาว์ทั่วไปแล้วมีปรกติเป็นเด็กไม่อาจบริหารสติปัญญาได้ดีเท่าผู้ใหญ่ได้ จึงจำกัดความสามารถในการใช้สิทธิไว้ให้มีผู้ที่เรียก "ผู้แทนโดยชอบธรรม" (legal representative หรือ statutory agent) เป็นผู้ตัดสินใจใช้สิทธิแทน จนกว่าผู้เยาว์จะเติบโตเป็นผู้ใหญ่ก็จะมีความสามารถในการใช้สิทธิได้เต็มเปี่ยม เว้นแต่เขาจะกลายเป็นคนวิกลจริต (person of unsound mind), คนไร้ความสามารถ (incompetent person) หรือ คนเสมือนไร้ความสามารถ (quasi-incompetent person)
แกนซิโคลเวียร์
แกนซิโคลเวียร์โซเดียม  (Ganciclovir sodium) ชื่อการค้าคือ Cytovene® เป็น ยาต้านไวรัส ใช้รักษาและป้องกันโรคที่เกิดจาก ไซโตเมกะโลไวรัส (CMV)
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1
นายแสวง บุญมี รองเลขาธิการ กกต. แถลงยอมรับว่าหลักฐานส่วนหนึ่งมาจากการที่นางสาวสาวิกา ลิมปะสุวัณณะ ผู้สมัครพรรคอนาคตใหม่ที่ได้คะแนนมาเป็นลำดับที่ 2 โดยห่างจากผู้ได้รับคะแนนมาลำดับที่ 1 จำนวน 147 คะแนน ยื่นคำร้องพร้อมหลักฐานต่อ กกต.ก่อนหน้านี้ ซึ่งในส่วนของ กกต.เองได้มีการตรวจสอบแล้วพบว่าอาจจะมีความไม่ถูกต้องจริงแต่ไม่ตรงกับข้อมูลของผู้ร้อง จึงสั่งให้มีการนับคะแนนใหม่
เจ้าศรีอโนชา
เสกสมรส
ต่อมาเมื่อมีการเปลี่ยนแผ่นดิน เจ้าพระยาสุรสีห์พิษณุวาธิราช ผู้ภัสดา ได้รับโปรดเกล้าฯ สถาปนาเป็น กรมพระราชวังบวรสถานมงคล ในการนี้ พระเจ้าอยู่หัวได้สถาปนาคุณพิกุลทอง ขึ้นเป็นสมเด็จพระเจ้าหลานเธอ เจ้าฟ้าพิกุลทอง กรมขุนศรีสุนทร
จาโกโม บัลลา
ช่วงก่อนฟิวเจอริสม์
ฉากยามค่ำคืนที่น่าประทับใจชื่อว่า "Work" ที่อยู่ในปีเดียวกันนั้น ยังคงความเป็นระเบียบและมีกฎของสถาปัตยกรรมมากกว่าในการจัดวางองค์ประกอบรวม ความเข้มสีที่เต็มไปด้วยสีที่ส่องแสงเรืองรองทำให้นึกถึงฟินเซนต์ ฟัน โคค และยังทำให้มีชีวิตชีวาเป็นอย่างมาก รูปแบบเรขาคณิตก็ชวนให้เห็นมุมมองที่หลากหลายของลักษณะภายนอก ซึ่งเป็นตัวกำหนดให้เกิดการดำรงอยู่ ถึงสิ่งก่อสร้างในเมือง และจังหวะของชีวิตการทำงาน Work จัดเป็นหนึ่งในผลงานชิ้นแรกๆของภาพชุดฉากยามค่ำคืนซึ่งบรรลุถึงขั้นเป็นผลงานชิ้นเอกอันยอดเยี่ยมของ ค.ศ.1914 อีกทั้งบัลลายังมีความสนใจในเพลงโรแมนติกที่แต่งเพื่อใช้กับเปียโนซึ่งอาจเกิดจากการทดลองของพ่อของเขาในการใช้เทคนิคถ่ายภาพกลางคืน
ช่วงฟิวเจอริสม์
เมื่อบัลลาได้เข้าร่วมในการเคลื่อนไหวแบบฟิวเจอริสม์ได้สร้างสรรค์ผลงานอย่างหลากหลาย ซึ่งล้วนเป็นผลงานที่มีส่วนสำคัญให้แก่วงการศิลปะในช่วงนั้น
Girl Crossing a Balcony
บัลลาได้ประยุกต์เข้ากับหลักวิทยาศาสตร์ที่เขาสนใจ ในการจำแนกแยกแยะการเคลื่อนไหวและแสงในการวาดภาพ chronophotography ของ Étienne-Jules Marey และ Photodynamism ของ Bragaglia brothers ซึ่งเป็นสมาชิกของฟิวเจอริสท์  สร้างแรงบันดาลใจให้บัลลาหลายหลายรูปแบบ  การทดลองของบัลลากับสีและแสง ในทางตรงกันข้าม เป็นการหันกลับไปสู่ French Post-Impressionism  ในบางโอกาสก็ได้แสดงผลงานในงานนิทรรศการระดับโลก ซึ่งนำไปสู่การเกี่ยวโยงกับ Divisionism ของ ฌอร์ฌ-ปีแยร์ เซอรา และ พอล ซียัค ฌอร์ฌ-ปีแยร์ เซอรา ทำงานแบบ Impressionism ในแนวใหม่ แนวคิดที่เป็นจุดสำคัญของงานศิลปะที่เขาสร้างขึ้น จากจุดขนาดเล็ก ที่สัมพันธ์กับค่าของสีบริสุทธิ์ ที่มองแล้วผสมผสานและทำให้เกิดรูปร่างขึ้นในภาพและสายตา หรือ [ผสานจุดสี แหล่งที่มาของ [[ฌอร์ฌ-ปีแยร์ เซอรา]] มาจากทฤษฎีสีจากนักเคมีชื่อ Michel Eugène Chevreul จากบทความ simultaneous colour contrasts "De la loi du contraste simultane des couleur et de l'assortiment des objects colories," 1839 แรงบันดาลใจจากศิลปิน เออแฌน เดอลาครัว ที่ทำการทดลองกับสีจากหลักวิทยาศาสตร์เบื้องต้น พร้อมกันนั้นในทางตรงกันข้ามได้อ้างถึง สีเพิ่มเติมที่ตาสามารถมองเห็นได้โดยอัตโนมัติ เมื่อมองไปยังสีบางสี ตัวอย่างเช่น สีเหลือง ก่อให้เกิด สีน้ำเงินแกมแดง สีน้ำเงินแกมเหลือง และสีม่วงเขียว ความเกี่ยวเนื่องกันของคู่สีนี้ ก่อให้เกิดความกลมกลืนกันของภาพโดยรวม ก่อนที่บัลลาจะใช้สิ่งนี้ในงาน "Girl Crossing a Balcony" อย่างไรก็ตามเขาได้ตรวจสอบพฤติกรรมและผลกระทบของสีและแสงได้อย่างสมบูรณ์ ในปี 1912 เขาได้วาดภาพชุด "Iridescent Interpenetrations" การสังเคราะห์สีบน Kaleidoscope บัลลาได้เริ่มพัฒนาในระหว่างอยู่ที่ Düsseldorf ที่นี่ศิลปินได้ค้นพบ The colour  pyramids ของ Johann Heinrich Lambert ที่เป็นนักฟิสิกส์และนักปรัชญาในศตวรรษที่ 18 ที่อุทิศชีวิตให้กับการวัดความเข้มแสงและกฏการดูดซึมแสง บัลลาตั้งต้นแบ่งแถบสีของแสงลงในสามเหลี่ยมด้านเท่า ใส่ลงไปเป็นสีที่มีความเข้มข้นแตกต่างกัน  ใส่สีขาวเป็นสีที่สว่าง และประกอบกันจนเป็นระบบขึ้นมา  เมื่อมองอย่างเป็นจังหวะ ออกมาเปรียบเทียบได้กับ Robert Delaunay's disc paintings สี่งที่ศิลปินชาวฝรั่งเศสพยายามสร้างวงจรสี จำแนกบนพื้นฐานของ วงจรสีของChevreul บัลลาได้สร้างความเข้าใจอย่างลึกซึ้งมากขึ้นใน "Girl Crossing a Balcony" แสงสว่างที่ละลายในส่วนระเบียงจนถึงจุดสีมากมาย ถูกแผ่ขยายโดยการเพิ่มจำนวนจากรูปร่าง สิ่งที่แผ่กระจายในแบบจากสีบริสุทธิ์ แยกออกเป็น เด็กผู้หญิง ราวบันได กรอบประตู ละลายกลายเป็นการสั่นสะเทือนในแนวราบ ในสิ่งที่เป็นมุมมองของระยะถูกลบล้างอย่างสิ้นเชิง ความรู้ในเรื่องความสัมพันธ์สีของบัลลาและผลสืบเนื่องต่างๆ บัลลาได้แปลความถึงสิ่งที่เป็นความคิดที่สำคัญในงานศิลปะในเรื่องระบบแนวคิด และการกระทำ ตรวจสอบในกฎที่เป็นต้นแบบหรือรากแห่งความจริงที่ปรากฏขึ้น
Mercury Passing Brfore the Sun as Seen Through a Telescope
บัลลาได้วาดภาพชุด "Mercury Passing Brfore the Sun as Seen Through a Telescope" โดยได้รับแรงบันดาลใจจากปรากฏการธรรมชาติในปี 1914 ซึ่งเป็นหนึ่งในชุดของงานบนกระดาษที่ทุ่มเทอุทิศให้กับการสังเกตการเกิดคราส เป็นตอนที่ดาวพุธอยู่ใกล้กับดวงอาทิตย์มากที่สุด สามารถเห็นการพาดผ่านจากพื้นผิวแผ่นสีดำขนาดเล็กในช่วงที่ไม่เรียบ นี่เป็นเพียงจุดๆหนึ่งในวงโคจรของดาวพุธที่มองเห็นได้จากพื้นโลก ภาพวาดนี้ยังเป็นอีกตัวอย่างหนึ่งของความสนใจในปรากฏการณ์ทางธรรมชาติของบัลลา ซึ่งเป็นแบบฉบับของเขาในช่วงแรกของฟิวเจอริสม์ ซึ่งก่อนหน้านี้เขาวิเคราะห์อย่างจริงจังเกี่ยวกับวิธีการเคลื่อนไหวในส่วนต่างๆ เช่น ท่าเดินของสุนัข หรือการเคลื่อนที่อันรวดเร็วของรถยนต์ และใน "Iridescent Interpenetrations" ปี 1912-13 เขาได้คิดค้นระบบของลำดับแถบสี สำหรับใน "Mercury Passing Brfore the Sun as Seen Through a Telescope" ความเป็นสากลของการเคลื่อนไหวเป็นหัวใจสำคัญของฟิวเจอริสม์  ที่รวมกันกับการแสดงสัญลักษณ์จักรวาลวิทยา ดวงอาทิตย์และดาวพุธปรากฏเป็นแผ่นรูปดาว ประสานกันเป็นกลุ่มดาวด้วยสีและรูปร่าง บัลลาได้ย่นย่อปรากฏการณ์ของคราสที่เป็นการมองเห็นดาราศาสตร์จากธรรมชาติ รูปทรงเรขาคณิตต้นแบบพื้นฐานสะท้อนในรูปทรงวงกลม โค้ง หมุนวน และพื้นผิวแนวระนาบ พลังที่เป็นปัจจัยจากธรรมชาติที่ปรากฏจากสนามพลังผลิตโดยองค์ประกอบเหล่านี้อย่างเป็นทางการ โดยเฉพาะอย่างยิ่ง การหมุนวน ที่เป็นกระบวนการเคลื่อนที่ และการแทรกซึมเข้าด้วยกัน นอกจากนี้การวิเคราะห์อย่างต่อเนื่องของเขาก่อนหน้าการเคลื่อนไหวทางเครื่องกล บัลลาได้ทำให้พื้นผิวของรูปทรงที่นี่มีลักษณะโปร่งใส โดยแนวระนาบและปริมาณ จะใช้เป็นสีดำบาง น้ำเงิน และเขียว เส้นแรเงา ชวนให้นึกถึงรูปทรงทั้ง 3 ขนาด และด้วยสีเหลืองแกมน้ำตาล เป็นเส้นแสงสว่างที่ทะลุผ่านไปทั่วทั้งพื้นผิวของภาพ รังสีสีขาวสว่างที่ปล่อยออกมาจากดาวบริเวณด้านมุมบนซ้ายที่ซ้อนกันและแผ่ไปทั่วจรดขอบ เป็นการเน้นถึงการซึมผ่านไปทั่วทั้งหมดขององค์ประกอบ และความเข้มของแสง เน้นยำถึงความประทับใจของการหักเหของแสงผ่านแก้วผลึก คริสตัล เป็นส่วนประกอบพื้นฐานจากธรรมชาติกับเป็นโครงสร้างเรขาคณิตเบื้องต้น และมีลักษณะโปร่งใส ซึ่งไม่ได้เป็นความคิดที่สำคัญ การเล่นกับโครงสร้างและการอุปมาบทบาทในการวาดภาพ การผ่านของดาวพุธ ของบัลลา ที่มีมาอย่างยาวนานแล้วในประวัติศาสตร์ของศิลปะ เนื้อหาสำคัญของคริสตัลและลักษณะที่โปร่งใส มักจะถูกใช้โดยศิลปินที่เริ่มต้นในศตวรรษที่ 20 เป็นการจินตนาการถึงภาพของพระเจ้าทั่วทุกหนแห่งของโลก อีริค แฮคเคล จากตัวอย่าง ที่แสดงถึงการกระโจนของคนอาบน้ำ ลงในภูมิภาพที่เป็นเหลี่ยม ในภาพ "The Crystal Day" 1913 ดังนั้นทำให้เกิดความเป็นเอกภาพของคน ธรรมชาติ และจักรวาล ศิลปินชาวรัสเซีย David Burliuk หันกลับไปสู่อะตอมและการก่อสร้างตึกจากคริสตัล ในปี 1916 และสถาปนิกเช่น Bruno Taut และ Hans Scharoun ได้ออกแบบสถาปัตยกรรรมแก้ว โดยสร้างโมเดลบนโครงสร้างที่โปร่งแสง เกือบจะตลอดเวลาที่สิ่งที่ทำจากคริสตัลได้ถูกนำมา สื่อถึงสัมผัสของความโรแมนติกที่กลายเป็นศิลปะ บัลลาก็เช่นกัน แม้จะมีความเข้าใจถึงปรากฏการณ์ทางวิทยาศาสตร์ที่น่าสนใจอย่าง "Mercury Passing Brfore the Sun"
ขบวนการซูเปอร์อิเล็กตรอน ไบโอแมน
โชวเด็นชิ ไบโอแมน หรือ ขบวนการซูเปอร์อิเล็กตรอน ไบโอแมน เป็นภาพยนตร์แนวขบวนการนักสู้ ลำดับที่ 8 ของประเทศญี่ปุ่น ออกอากาศทางสถานี ทีวีอาซาฮี ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 4 กุมภาพันธ์ ค.ศ. 1984 ถึง 26 มกราคม ค.ศ. 1985 รวมความยาวทั้งสิ้น 51 ตอน และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 17 กรกฎาคม ค.ศ. 1984) ในประเทศไทยออกอากาศทางช่อง 7 ทุกวันเสาร์-อาทิตย์ เวลา 10:00 น. ตั้งแต่เดือนเมษายน 2528 ถึึง พฤษภาคม 2529